Diari Oficial de la Generalitat Valenciana


Sumari del DOGV 1977, del 04-03-1993 (1993/827337)

ORDRE de 12 de febrer de 1993, de la Conselleria d'Agricultura i Pesca, per la qual regula diverses modalitats d'ajudes a les organitzacions professionals agràries (OPA).
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/02/12/(1)/dof/vci/html**

### Dades del document

Número de DOGV
:   1977

Data del DOGV
:   04-03-1993

Secció del DOGV
:   DISPOSICIONS GENERALS

Número del document
:   1993/827337


Data del document
:   12-02-1993

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 12 de febrer de 1993, de la Conselleria d'Agricultura i Pesca, per la qual regula diverses modalitats d'ajudes a les organitzacions professionals agràries (OPA).  
Les organitzacions professionals agràries (OPA), representatives dels interessos dels productors agraris, exerceixen a la Comunitat Valenciana activitats que reforcen les accions del Consell en favor de l'interès agrari valencià. La Conselleria d'Agricultura i Pesca desitja mantenir les mesures de foment d'aquests programes d'activitats desplegades per les OPA, també amb la voluntat de prestar-los el suport institucional necessari per a la seua consolidació com a instrument d'articulació dels agricultors valencians. Per tot això,  
ORDENE  
Article primer  
La Conselleria d'Agricultura i Pesca concedirà subvencions a les organitzacions professionals agràries, com a entitats representatives dels interessos generals dels agricultors, l?àmbit territorial de les. quals siga el conjunt de la Comunitat Valenciana i que estiguen integrades en el Comitè d'Organitzacions Professionals Agràries de la Comunitat Europea. En conseqüència; no es consideraran com a tals els sindicats de treballadors per compte d'altri encara que estiguen limitats al sector agrari, i d'acord amb allò que s'estableix en aquesta ordre.  
Article segon  
Les sol·licituds de subvenció s'adreçaran per instància a la Direcció General de Pesca i Relacions Agràries de la Conselleria d'Agricultura i Pesca.  
A la sol·licitud s'adjuntarà una memòria de les activitats, en la qual s'indicarà l?estimació de les dates de realització, llocs i mitjans amb què es compte per tal de portar-les a terme. La memòria serà única per a cada organització professional agrària i per exercicis anuals. El termini de presentació per a l?exercici 1993 comprendrà des de l?endemà de la publicació d'aquesta ordre fins al 31 de març. El termini per a resoldre serà de 6 mesos i s'entendran desestimades les subvencions no aprovades de forma expressa.  
Correspondrà a la Direcció General de Pesca i Relacions Agràries fer públiques, si escau, les ajudes concedides.  
Així mateix, en tot cas, s'hi adjuntarà la documentació següent:  
a) Acreditació de la representació del sol·licitant.  
b) Declaració en què conste el número de seus obertes a la data d'entrada en vigor d'aquesta ordre, bé siguen propietat de l?organització o en règim de lloguer, i s'hi adjuntarà la documentació justificativa o l'acreditació per l'autoritat municipal.  
c) Declaració sobre la plantilla de l?organització i qualificació dels treballadors, referida a la data d'entrada en vigor d'aquesta disposició, adjuntant-hi els corresponents documents acreditatius (TC 1 i TC 2), i la justificació de la titulació acadèmica dels empleats.  
Article tercer  
Es concediran ajudes per a les activitats que tot seguit es ressenyen:  
1. Celebració de conferencies i xerrades de caràcter informatiu, de temes d'interés general agrari (assegurances agràries, contractes agraris, auxilis i ajudes de l'administració, etc.). La subvenció consistirà en un import fix de 20.000 pessetes per conferència o xerrada.  
2. Edició de material de divulgació agrària. La subvenció serà fins un 50 per cent del seu cost. La sol·licitud d'aquesta modalitat comportarà la presentació d'una memòria específica.  
3. Assistència a les reunions convocades per la Conselleria d'Agricultura i Pesca. Es concediran ajudes per un import de 4.000 pessetes per sessió i 23 pessetes/km en concepte de despeses de transport, amb càrrec al capítol II del programa 711.20.  
4. Assistència jurídica a l'agricultor en la relació contractual dins les transaccions de venda dels productes agraris. La subvenció podrà arribar fins al 50 per cent de l?import dels honoraris, però no podrà superar les 25.000 pessetes. Les subvencions concedides per aquest concepte no podran superar els 3.000.000 de pessetes.  
5. Celebració de jornades i congressos. La subvenció serà fins un màxim del 50 per cent del pressupost. Quan el congrés l?organitze el conjunt de les organitzacions professionals agràries de la Comunitat Valenciana que complesquen els requisits establerts a l'article primer, la subvenció serà fins un màxim del 100 per cent del pressupost.  
6. Concurrència a la Fira de Mostres de València. La subvenció serà fins un màxim del 100 per cent de l'stand.  
7. Activitats de formació professional agrària. La subvenció serà fins un màxim del 70 per cent del seu import.  
Article quart  
Se subvencionaran les adquisicions de béns mobles que tinguen caràcter inventariable i immobles destinats a la utilització com a oficines de representació pública. La subvenció arribarà fins al 80 per cent.  
En cas d'adquisició d'immobles, el límit màxim de subvenció per exercici serà de 4.000.000 de pessetes de les quantitats satisfetes o que, s'han de pagar per les adquisicions, fins i tot per la devolució de capitals aliens, i els seus interessos, emprats per a aquestes adquisicions, encara que aquestes es produïssen en exercicis anteriors, en els quals l?organització professional agrària ja se n'hagués beneficiat.  
En cap cas l'import de les ajudes, en diferents exercicis per l'adquisició d'un immoble no superarà el 80 per cent del seu preu d'adquisició.  
Per a la sol·licitud d'aquesta modalitat de subvenció s'han de descriure els béns i la localització, en cas de ser immobles, i la destinació en cas de ser mobiliari.  
Les organitzacions beneficiàries estan obligades a mantenir la destinació dels béns adquirits a la finalitat assenyalada en la corresponent petició. En tot cas, els béns immobles no podran ser alienats, arrendats, ni cedits sense l'autorització expressa de la Conselleria d?agricultura i Pesca, i hi revertirà el valor de la subvenció concedida, en el cas contrari. A aquest efecte l'immoble es constituirà com a garantia d'aquesta obligació, havent de figurar-ne al títol públic d'adquisició.  
Article cinqué  
Les subvencions s'atorgaran a càrrec del programa 711.20, de Relacions Agràries, del pressupost de despeses de la Generalitat Valenciana, línia 401/000/93, amb un crèdit de 77.139.200 de pessetes per a les subvencions previstes en l'article tercer, i la línia 701/000/93, amb un crèdit de 97.569.764 de pessetes per a la modalitat de subvenció establerta a l'article quart, quantitats consignades per a l?exercici 1992.  
En cas que l?import de les ajudes sol·licitades supere les quantitats indicades, segons modalitats, les dades aportades sobre el nombre de seus i de plantilles de les organitzacions constituiran el criteri per a la distribució de les ajudes.  
Article sisè  
La Conselleria d'Agricultura i Pesca realitzarà les comprovacions i les inspeccions que estime oportunes respecte a la correcta aplicació d'aquestes en les ajudes concedides.  
En tot cas, les organitzacions subvencionades han de justificar, per a l'efectivitat del pagament, amb anterioritat al 30 de novembre del corresponent exercici, aquesta aplicació pels següents mitjans:  
1. Per a les ajudes a la celebració de conferències i xerrades, s'acreditarà documentalment mitjançant: a) declaració o certificació del representant de l'organització, en què s'indiquen els actes celebrats, localitat, data, tema desenvolupat i nombre d'assistents; b) còpia de la comunicació, a l'autoritat municipal per part de l'OPA, que farà l'acte.  
2. Per a les ajudes en concepte d'assistència a l'agricultor en les relacions contractuals, les organitzacions trametran trimestralment la relació de prestacions que hagen realitzat i hi adjuntaran la justificació dels honoraris pagats, subscrita pel facultatiu competent.  
3. Per a les ajudes a l?edició de material de divulgació agrària, i per la celebració de jornades i congressos, s'acreditaran les despeses mitjançant factures originals o fotocòpies confrontades, justificants o certificats acompanyats, si escau, per l?exemplar divulgatiu en què conste la col·laboració de la Conselleria d'Agricultura i Pesca.  
4. Per les ajudes a activitats de formació es presentarà una memòria descriptiva de l'activitat realitzada, amb les dades definitives, acompanyada dels justificants de les despeses realitzades.  
5. Per a les ajudes a l'adquisició de béns mobles i immobles, es presentaran els comprovants dels pagaments realitzats en l?exercici, i també l?escriptura de compra- venda, degudament inscrita en el registre de la propietat, en cas dels béns immobles.  
Les entitats sol·licitants han de justificar el compliment de les obligacions tributàries i davant la seguretat social, conformement amb l?Ordre de 7 de gener de 1991, de la Conselleria d'Economia i Hisenda.  
DISPOSICIONS FINALS  
Primera  
Autoritze la Direcció General de Pesca i Relacions Agràries perquè dicte les resolucions que considere necessàries per al desplegament d'aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 12 de febrer de 1993.  
El Conseller d'Agricultura i Pesca,   
LLUIS FONT DE MORA I MONTESINOS


Còpia Permalink ELI